El passat 22 d'octubre, el centre sanitari català juntament amb el 'Kidney Transplant' de Pàdua, Itàlia, van portar a terme els dos trasplantaments renals creuats de manera coordinada.
Aquest, és el segon creuament amb èxit, desprès de l'aconseguit fa poc més d'un any, també amb la Fundació Puigvert com a protagonista.
Un pacient a Espanya i un altre a Itàlia han rebut un trasplantament renal de donant viu, gràcies a l'intercanvi d'òrgans entre els seus respectius donants.
Donants i receptors es troben en perfecte estat i ja han estat donats d'alta.
La parella espanyola la conformen mare i fill, mentre que la italiana és un matrimoni.
Tant les extraccions renals com els trasplantaments es van realitzar el mateix dia, el passat 22 d'octubre, a la Fundació Puigvert de Barcelona, centre de referència en trasplantament renal, i el Padova Kidney Transplant d'Itàlia.
Aquest tipus de trasplantaments comporta un complicat procés logístic, que ha requerit la col·laboració entre les oficines centrals de les organitzacions nacionals de trasplantaments d'Espanya i Itàlia, l'Organització Catalana de Trasplantaments (OCATT) i els equips mèdics dels 2 hospitals que han participat en aquest operatiu.
En el segon encreuament exitós del Programa de Trasplantament Renal Creuat Internacional han participat 18 hospitals: 10 espanyols (6 catalans), 7 italians i 1 portuguès i 129 parelles donant-receptor.
D'elles, 81 espanyoles, 27 italianes i 21 portugueses.
El programa de trasplantament renal creuat es basa en l' intercanvi de donants de ronyó de viu entre 2 o més parelles.
El seu objectiu és oferir als pacients amb insuficiència renal crònica la possibilitat de rebre un empelt de donant viu, malgrat que la seva parella o familiar, que desitja fer efectiva la donació, siguin incompatibles.
El primer trasplantament renal creuat es va efectuar a Catalunya el juliol de 2009.
Des de llavors, dins el programa nacional, s'han realitzat 228 trasplantaments d'aquest tipus, 230 si es tenen en compte als 2 efectuats dins el programa internacional.
D'aquests, en 112 casos ha estat implicat un hospital català.
El trasplantament renal creuat és una modalitat terapèutica molt desenvolupada en països com Austràlia, Canadà, Corea del Sud, Estats Units, Holanda o el Regne Unit, tots ells amb una elevada activitat de trasplantament renal de donant viu, amb resultats excel·lents.
Espanya, a través de l'ONT, va impulsar la creació del Programa Internacional de Trasplantament Renal Creuat, entre els països que integren l'Aliança de Trasplantaments del Sud (Espanya, França, Itàlia, Portugal, República Txeca i Suïssa).
Amb la internacionalització del trasplantament renal creuat es persegueix augmentar les possibilitats que tenen les parelles de trobar un donant compatible i poder intercanviar els òrgans dels seus donants.
Com més parelles hi participin i més gran sigui la seva heterogeneïtat genètica, majors són les opcions de fer efectiva la donació i l'intercanvi renal.
L'Estat espanyol va posar en marxa el programa de trasplantament renal creuat el 2009.
Des de llavors, i amb els 2 internacionals efectuats, s'han realitzat 230 trasplantaments (112 amb participació d'hospitals catalans), fins a data d'avui.
T'expliquem les funcions del ronyó, les malalties, la llista d'espera o el trasplantament renal
La donació de viu, una alternativa al donant cadàver
Trobaràs informació de qui som i què fem a l'Organització Catalana de Trasplantament